Enigheten kom etter at de hadde meklet 14 timer på overtid.
De sokkelansatte som omfattes av avtalen, får et generelt tillegg på 10.000 kroner. Lønnsoppgjøret har en ramme opp mot 5 prosent.
De landansatte får 1 krone per time pluss 50 øre i en likelønnspott. Det blir innført et nytt topplønnstrinn. Nattillegget økes med 20,3 prosent.
Industri Energi fikk også på plass lokale avtaler i oljeservicebedriftene Haliburton, Baker Hughes og Geoservice.
- Dette er en viktig seier for oss. Våre medlemmer i disse bedriftene har følt det urimelig at de ikke skal ha tilsvarende skiftordninger som de andre offshorearbeiderne som jobber fast skift, sier forbundsleder Leif Sande i en pressemelding. (ANB-NTB)